70 फीसद तक कम हुआ भ्रष्टाचार : केजरीवाल
राज्य ब्यूरो, नई दिल्ली : मुख्यमंत्री अरविंद केजरीवाल ने बुधवार को कहा कि आम आदमी पार्टी की सरकार बन
राज्य ब्यूरो, नई दिल्ली : मुख्यमंत्री अरविंद केजरीवाल ने बुधवार को कहा कि आम आदमी पार्टी की सरकार बनने के बाद दिल्ली सरकार के विभिन्न विभागों में भ्रष्टाचार का स्तर 70 फीसद तक कम हुआ है। दिल्ली विद्युत बोर्ड (डीएबी) पेंशनर्स संगठन की 31वीं वर्षगाठ पर आइटीओ स्थित एक कार्यक्रम में उन्होंने आरोप लगाया कि सरकार के कार्यो में लगातार हर तरह से बाधा डाली जा रही है। इसके बावजूद दिल्ली सरकार लोगों की समस्याओं का समाधान करना जारी रखेगी।
मुख्यमंत्री ने कहा कि हमारी सरकार ने कई लोक कल्याणकारी योजनाओं की शुरुआत की है। इसमें निजी अस्पतालों में मुफ्त सर्जरी योजना भी शामिल है। न तो हम भ्रष्टाचार करते हैं और न ही हम अधिकारियों को ऐसा करने की इजाजत देते हैं। उन्होंने कहा कि मैं नहीं कह रहा कि सरकार में सौ फीसद भ्रष्टाचार कम हुआ है। लेकिन यह करीब 60 से 70 फीसद कम हो गया है। सरकार विभिन्न परियोजनाओं में धन बचा रही है और कल्याणकारी योजनाओं में इसे लगा रही है। मुख्यमंत्री ने घोषणा की कि सरकार ने डीएबी पेंशनरों के नकद रहित चिकित्सा उपचार की शुरुआत की है। बिजली वितरण कंपनिया समय पर पेंशन कोष में धन जमा नहीं करती हैं। जिससे पेंशन बाटने में विलंब होता है। उन्होंने कहा कि इसलिए इस तरह के कोष को दिल्ली विद्युत नियामक आयोग के माध्यम से पेंशन ट्रस्ट में जमा कराया जाएगा।
Edited By Jagran
hin_Deva hin_Deva hin_Deva hin_Deva eng_Latn